दोनों ग्रन्धों में इसकी निर्माण विधि अलग-अलग ढंग से दी गई है । ‘रसतन्त्रसार व सिद्धप्रयोग संग्रह के अनुसार सब दवाइयों को कूट पीस कर खूब बारीक करके मिला ले और थोड़ा-थोड़ा गोमृत डाल कर कूटते जाएं । सब को एकसार करके चने बराबर गोलियां बना लें । ‘आयुर्वेद-सार संग्रह’ के अनुसार पहले गुग्गुल को साफ करके लोहे के इमामदस्ते में कूटें । जब गुग्गुल नरम पड़ जाए तब उसमें शुद्ध शिलाजीत, भस्में तथा अन्य सभी द्रव्यों का कुटापिसा महीन चूर्ण डाल दें और तीन दिन तक गिलोय का स्वरस डालते हुए खरल में घुटाई करें । फिर 3-3 रत्ती की गोलियां बना कर रख लें । गोलियां गीली हों तो छाया में सुखा कर रखें।